Ratas: loodav koalitsioon toetab Eesti kuulumist Euroopa Liitu ja NATO-sse

Toimetas: Kadi Raal Kadi Raal reporter-toimetaja

Jüri Ratas Foto: Jaanus Lensment

Keskerakonna esimehe Jüri Ratase sõnul on kuuldused Keskerakonna lõhki minekust EKRE-ga ühisesse koalitsiooni mineku pärast liialdatud. Ratas väitis ka, et tema eesmärk pole kinni hoida peaministritoolist ja -kabinetist.

Ratas ütles pärast kohtumist EKRE esimehe Mart Helme ja Isamaa esimehe Helir-Valdor Seederiga, et esimesel kohtumisel lepiti kokku ennekõike tehnilised detailid, kuidas edasi minna ning sisulistest asjadest tehti vaid üks põhimõtteline otsus, et loodav koalitsioon toetab Eesti kuulumist Euroopa Liitu ja NATO-sse, vahendab ERRi uudisteportaal. Rääkides Keskerakonna seest tulevast teravast kriitikast EKRE-ga koalitsioonikõneluste alustamise osas ja konkreetselt Raimond Kaljulaidi otsusest erakonna juhatusest lahkuda, märkis Ratas, et plaanib sel teemal Kaljulaidiga kohtuda.

Liitu

Allikas: www.DELFI.ee